Traducións da Biblia a linguas ficticias

Entre as traducións da **Biblia a linguas artificiais** que foron creadas como parte dunha ficción están:

## Quenya 
O quenya é unha lingua de ficción creada por J. R. R. Tolkien. Varias partes da Biblia foron traducidas ao neoquenya, un intento de editar un Quenya unificado a partir das ideas en evolución e moitas veces contraditorias de Tolkien sobre a lingua. Helge Fauskanger traduciu o Novo Testamento e está a traballar na tradución do Antigo Testamento. O Salmo 130 tamén foi traducido por diversas persoas na páxina web Aglardh.

## LOLcat 
O proxecto LOLCat Bible Translation é unha páxina web baseado no formato wiki onde os editores pretenden parodiar a Biblia enteira en "LOLspeak", o argot popularizado polo fenómeno de Internet LOLcat. A fala LOLspeak chamouse "pidginkitty  " e tamén se comparou coa conversa infantil. O proxecto depende de colaboradores para adaptar as pasaxes. Ata o 27 de marzo de 2008, aproximadamente o 61% do texto xa fora adaptado.

## Klingon 
O proxecto de tradución da Biblia ao klingon é coordinado por Melanie Roney, e ten como obxectivo traducir todos os libros da Biblia, tanto do Antigo Testamento como do Novo Testamento. O proxecto é promovido polo Instituto da Lingua Klingon (cuxos obxectivos non inclúen o traballo misioneiro, pero este proxecto foi considerado digno dos esforzos do instituto por razóns puramente seculares).

O proxecto publicou dous volumes que conteñen varios anacos da Biblia traducidos. Pódese atopar en liña o seguinte exemplar:

O lingüista Nick Nicholas tamén traduciu o Evanxeo de Marcos ao klingon.

## Na'vi
O naʼvi é unha lingua artificial do universo ficticio do filme de 2009 *Avatar*, onde unha especie humanoide de alieníxenas habitan a lúa ficticia de Pandora. A lingua foi creada por Paul Frommer, un profesor da Universidade do Sur de California cun doutoramento en lingüística.

O traballo sobre a lingua na'vi continuou aínda despois da estrea do filme. En 2009, o seu creador, Paul Frommer, estaba a traballar nun compendio que planeaba entregar a Fox nun futuro próximo. El pensa que a lingua "ten unha vida propia", e que é "marabilloso" que a lingua desenvolvese un número de seguidores, como é evidente a través da crecente comunidade de alumnos da lingua.

## Láadan 
O láadan é unha lingua de mulleres construída a partir da triloxía *Native Tongue* de Suzette Haden Elgin. Nun futuro ficticio no que a Décimo novena Emenda foi derrogada e as mulleres xa non teñen dereitos, un grupo de mulleres constrúe unha linguaxe para expresar os pensamentos das mulleres e experimentar con máis habilidade que as linguas da sociedade dominada polos homes. No segundo libro da serie, *The Judas Rose*, as creadoras de láadan usan os servizos de oración das mulleres os xoves pola noite máis aló das súas propias casas. Parte desta tarefa implica traducir a Biblia do rei Xacobe ao láadan. Unha parte do Salmo 23, o versículo 5 está traducido con cambios culturais:

## Toki pona 
O toki pona é unha linguaxe de construción artística filosófica coñecida polo seu pequeno vocabulario, sinxeleza e facilidade de adquisición. Hai un proxecto de tradución da Biblia en curso en GitHub.

## Notas 
## Véxase tamén 
### Outros artigos 
* Traducións da Biblia